Mill-ewwel elezzjonijiet Ewropej li saru fl-1979, l-elezzjonijiet Ewropej kull ħames snin. Fl-2019 dawn seħħew mit-23 sas-26 ta' Mejju. Kull Stat Membru għandu numru fiss ta' Membri fil-Parlament Ewropew (MPE); minn sitta għal Malta, il-Lussemburgu, u Ċipru għal 96 għall-Ġermanja. Il-Parlament huwa kompost minn 705 MPE li jirrappreżentaw iċ-ċittadini tal-istati membri kollha. F'Mejju 2019 kienu eletti 751 MPE iżda dak in-numru tnaqqas għal 705 b'riżultat tal-Brexit li seħħ fi Frar 2020. Dan it-tnaqqis iħalli marġini għal membri oħra li jistgħu jiġu minħabba tkabbir ulterjuri tal-UE, filwaqt li xi wħud mis-siġġijiet rkuprati wara l-Brexit ġew allokati lil pajjiżi membri li kienu pjuttost sottorappreżentati. L-allokazzjoni tas-siġġijiet hija stabbilita fit-trattati tal-Unjoni Ewropea. Il-pajjiżi b'popolazzjonijiet ikbar jingħataw iktar siġġijiet minn pajjiżi iżgħar , iżda, grazzi għall-prinċipju tal-"proporzjonalità digressiva", il-pajjiżi ż-żgħar għandhom iktar siġġijiet għal kull ċittadin ta' pajjiżhom mill-pajjiżi l-kbar. L-elezzjonijiet tal-Parlament Ewropew huma fil-parti l-kbira tagħhom minn liġijiet u tradizzjonijiet elettorali nazzjonali, iżda hemm ukoll xi regoli komuni tal-UE stabbiliti fl- Att Elettorali tal-1976 Għal aktar informazzjoni Il-Membri tal-Parlament Ewropew skont l-Istat Membru u l-grupp politiku Artikolu dwar id-distribuzzjoni tas-siġġijiet Aqsam din il-paġna ma' ħaddieħor: Irreġistra biex tirċievi l-aġġornamenti b'mail